חוגלה (עוף)

חָגְלָה (שם מדעי: Alectoris) היא סוג עוף ממשפחת הפסיוניים, בסדרת התרנגולאים. גובהה כ-30 סנטימטרים, המקור והרגליים אדומים, נוצות הכנפיים מפוספסות בצבעים המשתנים בין לבן, חום ושחור, הצוואר בהיר ומוקף פס שחור, והחזה בצבע אפור עד תכלת.

החוגלה היא עוף חברתי החי בלהקות המונות בין 10–20 פרטים, כאשר בעונת הדגירה (לרוב בחודש פברואר) הלהקה נפרדת לזוגות. בעונה זו מתרחשים משחקי חיזור של הזכרים מול הנקבות, ולאחר מכן, עם בוא תקופת הדגירה, חופרת הנקבה גומה אותה היא מרפדת בעלים, ושם מטילה את ביציה. הזכר מבלה את זמנו עם הנקבה בתקופה זו, ולאחר כחודש, עם בקיעת הביצים, מצטרף ללהקת זכרים אחרת.

החוגלה מהירה מאוד, אך בשל משקלה הרב אינה מסוגלת לעוף למרחק רב.

החוגלה במקורות ישראל

יש המזהים את ה"קורא" המקראי עם החוגלה. במשנה נזכר "קורא זכר" שלדעת ר' אליעזר חייב במצות שילוח הקן (חולין יב ב). כבר הקדמונים כמו אריסטו ידעו שהזכר של החוגלה דוגר לעיתים על הביצים כמו הנקבה. החוגלה וגם מיני החוגלית המצויים באירופה הם עופות טהורים והייתה להם מסורת כשרות פעילה בקהילות רבות, למשל: בארץ ישראל, בספרד, מרוקו, אנגליה וגרמניה.

מינים בסוג 
החוגלה מצויה כמעט בכל רחבי ארץ ישראל, בעיקר באזורים ההרריים.
בסוג נמנים המינים הבאים:
 חוגלה ברברית (Alectoris barbara)
 חוגלת סלעים (Alectoris chukar), המין היחיד המצוי בישראל: מין יציב, נפוץ מאוד בצפון הארץ ובמרכזה.  תת-המין A. sinaica נפוץ באזורים המדבריים בדרום הארץ.
 חוגלה יוונית (Alectoris graeca)
 חוגלת פז'בלסקי (Alectoris magna)
 חוגלה ערבית (Alectoris melanocephala)
 חוגלת פילבי (Alectoris philbyi)
 חוגלה אדמונית (Alectoris rufa)

קישורים חיצוניים

הערות שוליים

בעלי חיים שתוארו ב-1829
טקסונים שתוארו בידי יוהאן יקוב קאופ
טווסים